  Майя Бывальцева Кам шур вылысь ворсам йӧ выжез чакласьёс машинаосты отӥ ик лэзьылӥллям. Со учыръя административной уж ӝутэмын. 9-тӥ южтолэзе Удмуртилэн тӧроезлэн резиденцияз ортчем кенешонын со сярысь ивортӥз Россиысь МЧС-лэн элькунъя Валтӥсь управлениезлэн кивалтӥсез Пётр Фомин. «Йӧ вылтӥ выжъёс ворсамын, но праздник нуналъёсы Камбарка ёросын сторожъёс автомобильёсты векчи йӧ вылтӥ лэзьылӥллям. Учыръя административной уж ӝутэмын. Переправаосты ГИБДД-ен ӵош нимысьтыз чакласа возёмы», — вераз Фомин. Александр Соловьёв та выллем учыръёсты алон бордын ужаны куриз. «Адӟиськоды, адямиос уг буйгатско. Малпасько, машинаосты лэземзы понна соос яке ӟенелик, яке коньдон басьтӥзы», — вераз Соловьёв. Тодэ вайыто, Удмуртиын Кам шур вылтӥ йӧ выжъёсты ворсазы 26-тӥ тулыспалэ. МЧС-лэн элькунъя управлениез сыӵе пуктэт кутӥз куазь шунытскемен но йӧ сылмыны кутскемен валче. Тегъёс: Камбарка Переправа Кама Удмуртия Тол  